**Հ Ի Մ Ն Ա Վ Ո Ր Ո Ւ Մ**

**«ԱՆՇԱՐԺ ԳՈՒՅՔ ՀԵՏ ՎԵՐՑՆԵԼՈՒ ԵՎ ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ԱՄՐԱՑՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

ՀՀ տարածքային կառավարման և ենթակառուցվածքների նախարարության Պետական գույքի կառավարման կոմիտե է դիմել ՀՀ Արմավիրի մարզպետը՝ 2021 թվականին կատարված գույքի բաժանման արդյունքում առանձնացված ՀՀ Արմավիրի մարզ, համայնք Նոր Արմավիր, Մաշտոցի փողոց 14/1 հասցեում գտնվող 987.64 քառ. մետր մակերեսով շենքը և դրա զբաղեցրած, օգտագործման ու սպասարկման համար անհրաժեշտ 0.5572 հա հողատարածքը «Նոր Արմավիրի միջնակարգ դպրոց» պետական ոչ առևտրային կազմակերպությունից հետ վերցնելու և անժամկետ, անհատույց օգտագործման իրավունքով «Նոր Արմավիրի մանկապարտեզ» համայնքային ոչ առևտրային կազմակերպությանն ամրացնելու խնդրանքով։

Համաձայն Նոր Արմավիրի համայնքապետարանի կողմից ներկայացված տեղեկատվության՝ համայնքի կողմից կատարված ներդրումների արդյունքում կառուցվել է մանկապարտեզ, որը ներկայումս ունի գազաֆիկացման խնդիր և համապատասխան փաստաթղթերի (այն է՝ տարածքը մանկապարտեզին անհատույց օգտագործման իրավունքով տրամադրված լինելու վերաբերյալ հիմքերը՝ ոչ բնակելի տարածքի անհատույց օգտագործման պայմանագիր, օգտագործման իրավունքի վկայական) բացակայության պատճառով հնարավոր չէ իրականացնել նշված աշխատանքները։

Հաշվի առնելով վերոգրյալը՝ Պետական գույքի կառավարման կոմիտեն մշակել է «Անշարժ գույք հետ վերցնելու և անհատույց օգտագործման իրավունքով ամրացնելու մասին» ՀՀ կառավարության որոշման նախագիծը, որով առաջարկվում է ՀՀ Արմավիրի մարզ, համայնք Նոր Արմավիր, Մաշտոցի փողոց 14/1 հասցեում գտնվող 987.64 քառ. մետր մակերեսով շենքը և դրա զբաղեցրած, օգտագործման ու սպասարկման համար անհրաժեշտ 0.5572 հա հողատարածքը հետ վերցնել «Նոր Արմավիրի միջնակարգ դպրոց» պետական ոչ առևտրային կազմակերպությունից և անժամկետ, անհատույց օգտագործման իրավունքով ամրացնել «Նոր Արմավիրի մանկապարտեզ» համայնքային ոչ առևտրային կազմակերպությանը։

«Անշարժ գույք հետ վերցնելու և անհատույց օգտագործման իրավունքով ամրացնելու մասին» Հայաստանի Հանրապետության կառավարության որոշման նախագծի ընդունման կապակցությամբ տեղական ինքնակառավարման մարմինների բյուջեում հնարավոր է ծախսերի ավելացում:

«Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ». Որոշման նախագիծը բխում է Կառավարության 2021-2026թթ. ծրագրի «Կրթություն բաժնում ամրագրված ծրագրերից։